**Ministru kabineta noteikumu projekta „Grozījumi Ministru kabineta 2007.gada 27.novembra noteikumos Nr.799 „Maksātnespējas jautājumu konsultatīvās padomes nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2007.gada 27.novembra noteikumi Nr.799 „Maksātnespējas jautājumu konsultatīvās padomes nolikums” (turpmāk – noteikumi) noteic tos organizāciju pārstāvjus, kurus iekļauj Maksātnespējas jautājumu konsultatīvas padomes (turpmāk – padome) sastāvā. Ņemot vērā Latvijas Tirdzniecības un rūpniecības kameras (turpmāk – LTRK) 2014.gada 19.marta vēstulē izteikto lūgumu iekļaut LTRK pārstāvi padomes sastāvā, Biedrības „Latvijas Sertificēto maksātnespējas procesa administratoru asociācija” 2014.gada 19.jūnija atzinumā un Latvijas Zvērinātu advokātu padomes (turpmāk – LZAP) 2014.gada 19.jūnija vēstulē izteikto priekšlikumu iekļaut padomes sastāvā LZAP pārstāvi, kā arī Ārvalstu investoru padomes Latvijā (turpmāk – ĀIPL) izrādīto iniciatīvu, padomes sastāvu nepieciešams papildināt ar LTRK, LZAP un ĀIPL pārstāvjiem. Papildus, ņemot vērā Ekonomikas ministrijas izteikto lūgumu, nepieciešams noteikt, ka turpmāk Ekonomikas ministriju pārstāvēs Ekonomikas ministrijas pārstāvis, nevis ekonomikas ministrs.Ņemot vērā grozījumus, kas saistīti ar ekonomikas ministra aizstāšanu ar Ekonomikas ministrijas pārstāvi, tad attiecīgi grozījumi ir jāveic arī noteikumu 9.punktā, paredzot, ka padomes sēdes turpmāk sasauks padomes priekšsēdētājs, bet viņa prombūtnes laikā – priekšsēdētāja pilnvarotā persona. |
| 3. | Projekta izstrādē iesaistītās institūcijas | Tieslietu ministrija |
| 4. | Cita informācija | Nav |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Padomes locekļi un sastāvā iekļaujamie jauno organizāciju pārstāvji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| Anotācijas III, IV, V un VI sadaļa – projekts šīs jomas neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta ietvaros jaunas institūcijas netiek veidotas, kā arī netiek reorganizētas vai likvidētas esošās organizācijas. |
| 3. | Cita informācija | Nav. |

Iesniedzējs:

Tieslietu ministrs G.Bērziņš

12.09.2014. 9:52

344

A.Šķēle

67046147, agnese.skele@tm.gov.lv